rejauldu/bengali-wikipedia huggingface dataset:
বেন লাফলিন (জন্ম: ৩ অক্টোবর ১৯৮২) একজন অস্ট্রেলীয় ক্রিকেটার। তিনি ডানহাতি ফাস্ট-মিডিয়াম বোলিং করেন, এবং প্রধানত খেলার লম্বা ফরম্যাটের চেয়ে টি-টোয়েন্টি ক্রিকেট বেশি খেলেন। তিনি বর্তমানে বিগ ব্যাশ লিগে (বিবিএল) ব্রিসবেন হিটের হয়ে খেলেন। লাফলিন কুইন্সল্যান্ডে গ্রেড ক্রিকেট খেলে তার   ক্রিকেটীয় জীবন শুরু করেন এবং ২০০৮ সালে প্রথম শ্রেণীতে অভিষেক হোন।একই সময়ে,অস্ট্রেলিয়া জাতীয় দলে টি-টোয়েন্টি ও একদিনের আন্তর্জাতিক(ওডিআই) ফরম্যাটে সুযোগ পান, যদিও জাতীয় দলে তার সময় ছিলো সংক্ষিপ্ত।  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৮২-এ জন্ম বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:অস্ট্রেলীয় ক্রিকেটার বিষয়শ্রেণী:মেলবোর্ন থেকে আগত ক্রিকেটার বিষয়শ্রেণী:ব্রিসবেন হিটের ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:কোয়েটা গ্ল্যাডিয়েটর্সের ক্রিকেটার বিষয়শ্রেণী:অ্যাডিলেড স্ট্রাইকার্সের ক্রিকেটার বিষয়শ্রেণী:অ্যান্টিগুয়া হকসবিলসের ক্রিকেটার বিষয়শ্রেণী:নর্দার্ন ডিস্ট্রিক্টসের ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:ক্যান্টারবারির ক্রিকেটার বিষয়শ্রেণী:নাগেনাহিরা নাগাসের ক্রিকেটার বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:তাসমানিয়ার ক্রিকেটার বিষয়শ্রেণী:কুইন্সল্যান্ডের ক্রিকেটার বিষয়শ্রেণী:গায়ানা আমাজন ওয়ারিয়র্সের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
গোরা রবীন্দ্রনাথ ঠাকুরের একটি উপন্যাস। এটি ১৮৮০-এর দশকে ব্রিটিশ রাজত্বকালের সময়কার কলকাতার পটভূমিতে লেখা। এটি লেখার ক্রমে পঞ্চম এবং রবীন্দ্রনাথের তেরোটি উপন্যাসের মধ্যে সবচেয়ে দীর্ঘতম। এটি রাজনীতি এবং ধর্ম নিয়ে দার্শনিক বিতর্কে সমৃদ্ধ উপন্যাস। উপন্যাসে মুক্তি, সর্বজনীনতা, ভ্রাতৃত্ব, লিঙ্গ, নারীবাদ, বর্ণ, শ্রেণি, ঐতিহ্য বনাম আধুনিকতা, নগর অভিজাত বনাম গ্রামীণ কৃষক, ঔপনিবেশিক শাসন, জাতীয়তাবাদ এবং ব্রাহ্মসমাজ নিয়ে লেখা রয়েছে।উপন্যাসের প্রধান চরিত্র হিসেবে চোখে পরে  - গোরা।  বিষয় গোরা উপন্যাস দুই প্রেমিক জুটির দুটি সমান্তরাল প্রেমের গল্প নিয়ে গঠিত: গোরা এবং সুচরিতা, বিনয় এবং ললিতা। এতে উনিশ শতকের শেষদিকে ভারতে প্রচলিত সামাজিক ও রাজনৈতিক সমস্যার পটভূমিতে তাদের আবেগপূর্ণ ক্রমবিকাশ দেখানো হয়েছে।  অন্যান্য বিনোদনে গ্রহণ উপন্যাস অবলম্বনে পরিচালক নরেশ মিত্র ১৯৩৮ সালে একই নামে একটি বাংলা চলচ্চিত্র নির্মাণ করেছিলেন। পরিচালক শুক্লা মিত্র ২০১৫ সালে একই নামে আরেকটি চলচ্চিত্র নির্মাণ করেন। ২০১২ সালে হিন্দি চ্যানেল দূরদর্শন ২৬ পর্বের একটি টেলিভিশন ধারাবাহিক সম্প্রচার করে, যার  প্রযোজক ছিলেন গার্গি সেন এবং পরিচালক ছিলেন সোমনাথ সেন।টাইমস অফ ইন্ডিয়া (Tagore’s Gora to come alive on television)   তথ্যসূত্র   বহিঃসংযোগ     বিষয়শ্রেণী:রবীন্দ্রনাথ ঠাকুরের উপন্যাস বিষয়শ্রেণী:বাংলা ভাষার ভারতীয় উপন্যাস বিষয়শ্রেণী:১৯০৯-এর উপন্যাস বিষয়শ্রেণী:বাংলা ভাষার উপন্যাস বিষয়শ্রেণী:ভারতীয় উপন্যাস বিষয়শ্রেণী:ব্রাহ্মধর্ম বিষয়শ্রেণী:আন্তঃধর্ম সংলাপ বিষয়শ্রেণী:হিন্দুধর্ম ও ইসলাম বিষয়শ্রেণী:চলচ্চিত্রে গৃহীত ভারতীয় উপন্যাস বিষয়শ্রেণী:টেলিভিশন অনুষ্ঠানে অভিযোজিত ভারতীয় উপন্যাস
ঘাসিয়াখালী নদী  বাংলাদেশের দক্ষিণ-পশ্চিমাঞ্চলের পিরোজপুর এবং বাগেরহাট জেলার একটি নদী।  নদীটির দৈর্ঘ্য ২৪ কিলোমিটার, গড় প্রস্থ ৪৪৭ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘাঘর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৯।  প্রবাহ ঘাসিয়াখালী নদীটি বাগেরহাট জেলার মোরেলগঞ্জ উপজেলার বাহারবুনিয়া ইউনিয়নে প্রবহমান দড়াটানা-পয়লাহারা নদী থেকে উৎপত্তি লাভ করেছে। অতঃপর এ নদীর প্রবাহ বড়াইখালী, মোরেলগঞ্জ পৌরসভা এবং খাউলিয়া ইউনিয়ন পেরিয়ে পিরোজপুর জেলার জিয়ানগর উপজেলার বালিপাড়া ইউনিয়ন পর্যন্ত প্রবাহিত হয়ে বলেশ্বর নদীতে পতিত হয়েছে। নৌ চলাচলের সুবিধার্থে বিষ্ণু নদীর সঙ্গে ঘাসিয়াখালী নদীর একটি সংযোগ খাল খনন করা হয়েছে যা বর্তমানে মংলা-ঘাসিয়াখালী নৌপথ নামে পরিচিত। এটি বাংলাদেশ অভ্যন্তরীণ নৌপরিবহন কর্তৃপক্ষ কর্তৃক প্রথম শ্রেণির নৌপথ হিসেবে স্বীকৃত। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:পিরোজপুর জেলার নদী বিষয়শ্রেণী:বাগেরহাট জেলার নদী বিষয়শ্রেণী:মোড়েলগঞ্জ উপজেলা বিষয়শ্রেণী:জিয়ানগর উপজেলা
thumb|বিভাগ হলো জৈবিক শ্রেণিবিন্যাসের একটি ক্রমধারা,যেখানে বিভাগ পর্বের সমতুল্য বিভাগ হলো জৈবিক শ্রেণিবিন্যাসের একটি ক্রমধারা, যা প্রাণিবিদ্যা এবং উদ্ভিদবিদ্যায় পৃথকভাবে ব্যবহৃত হয়।  উদ্ভিদ ও ছত্রাকবিজ্ঞানে বিভাগ বলতে পর্বের সমতুল্য একটি পদকে বোঝায়।  উভয় শব্দের ব্যবহারই ইন্টারন্যাশনাল কোড অব বোটানিক্যাল নোমেনক্ল্যাচারের অধীনে অনুমোদিত এবং উভয়ই বিজ্ঞান-সাহিত্যে সাধারণভাবে ব্যবহৃত হয়।  স্থলজ উদ্ভিদ প্রধান বিভাগগুলো হলো: মার্চ্যান্টিয়োফাইটা (লিভারওয়ার্টস), অ্যান্থোসিরোটোফাইটা (হর্নওয়ার্টস), ব্রায়োফাইটা (মস), ফিলিকোফাইটা (ফার্ন), স্ফেনোফাইটা (অশ্বপুচ্ছ), সাইকাডোফাইটা (সাইকাস), গিঙ্কোফাইটা (গিঙ্কো), পিনোফাইটা (কনিফার), নিটোফাইটা (নিটোফাইট) এবং ম্যাগনলিওফাইটা (এনজিওস্পার্ম বা সপুষ্পক উদ্ভিদ)। বিভাগের এই অনুক্রমে উদ্ভিদরাজি ক্রমবিকশিত বা বিবর্তিত হয়েছে বলে ধারণা করা হয়। বর্তমানে সপুষ্পক উদ্ভিদ স্থলভাগের বাস্তুতন্ত্রে আধিপত্য বিস্তার করে। স্থলভাগের সংবাহী উদ্ভিদ প্রজাতির প্রায় ৮০%-ই সপুষ্পক উদ্ভিদ।  প্রাণীবিজ্ঞানে বিভাগ শব্দটি ইনফ্রা-শ্রেণির নিম্নতর এবং কোহর্টের উচ্চতর একটি ঐচ্ছিক ধাপ হিসেবে ব্যবহার করা হয়। এক ধরনের মাছের শ্রেণিবিন্যাসে এটি একটি বহুল ব্যবহৃত ধাপ (যেমন ক্যারল, ১৯৮৮)। টেলিওস্ট মাছকে অ্যাক্টিনোপ্টিরিজি (রশ্মিময় পাখনাযুক্ত মাছ) শ্রেণিভুক্ত টেলিওস্টি বিভাগ হিসাবে স্বীকৃতি দেওয়া হয়। সাধারণত খুব কম ক্ষেত্রেই (যেমন মিলনার ১৯৮৮) জীবন্ত চতুষ্পদীর মাংসল হাতের (সারকোপ্টিরিজি) উপস্থিতিতে মেরুদণ্ডী প্রাণীদের অ্যাম্ফিবিয়া এবং অ্যাম্নিওটা বিভাগে বিভক্ত করা হয়।   তথ্যসূত্র    উদ্ধৃত কাজ   বিষয়শ্রেণী:উদ্ভিদবিদ্যাগত নামাবলী বিষয়শ্রেণী:বৈজ্ঞানিক শ্রেণিবিন্যাস
শিরা বলতে বুঝায়, যে সকল রক্তবাহ দেহের বিভিন্ন অংশ হইতে রক্ত বহন করে হৃৎপিণ্ডে প্রবেশ করে তাদের শিরা বলা হয়। উচ্চমাধ্যমিক জীববিজ্ঞান বই (*বর্দ্ধন *সেন *ভক্ত )রচিত ক্যালকাটা বুক হাউস কর্তৃক প্রকাশিত।  সাধারণত শিরা অপরিশোধিত রক্ত (অক্সিজেন বিহীন বা ডিঅক্সিজিনেটেড রক্ত) বহন করে।শিরাগুলো সাধারণত দেহের বিভিন্ন স্থানের কৈশিকনালি থেকে আরম্ভ হয় এবং এ রকম আসংখ্য নালি একত্রে সূক্ষ শিরা,উপশিরা,অতঃপর শিরা এবং মহাশিরায় পরিণত হয়ে হৃদপিন্ডেফিরে আসে। শিরাও ধমনির মতো তিন স্তরবিশিষ্ট। ব্যতিক্রম ফুসফুসীয় শিরা বা পালমোনারী শিরা যা অক্সিজেন যুক্ত রক্ত বা অক্সিজিনেটেড রক্ত বহন করে। শিরাগুলো সাধারণত দেহের বিভিন্ন স্থানের কৈশিকনালি থেকে আরম্ভ হয় এবং এ রকম আসংখ্য নালি একত্রে সূক্ষ শিরা,উপশিরা,অতঃপ র শিরা এবং মহাশিরায় পরিণত হয়ে হৃদপিন্ডেফিরে আসে। শিরাও ধমনির মতো তিন স্তরবিশিষ্ট। right|thumb|210px|শিরাতে থাকা কপাটিকা গুলো রক্তের বিপরীতমুখী প্রবাহ প্রতিরোধ করে।   আণুবীক্ষণিক গঠন    তথ্যসূত্র    বহিঃসংযোগ   অভিধান   আণুবীক্ষণিক গঠন  Merck Manual article on veins.  American Venous Forum  American College of Phlebology  American Board of Phlebology  American College of Phlebology Foundation   Australasian College of Phlebology Information from the Australasian College of Phlebology Website  In economics: Arterial and venous industries  Animated Venous Access tutorials  বিষয়শ্রেণী:শিরা বিষয়শ্রেণী:রক্ত সংবহনের শারীরতত্ত্ব
থাম্ব| অভিন্ন সুপারস্লিম বাটপ্লাগ পায়ু কম্পক দণ্ড বা পায়ু ভাইব্রেটর হল একটি কম্পক দণ্ড যা পুরুষ এবং মহিলা উভয়ের পায়ুপথে যৌন উদ্দীপনার জন্য নকশা করা হয়েছে। সমস্ত পায়ু কম্পক দণ্ডের একটি সাধারণ বৈশিষ্ট্য রয়েছে: তারা আনন্দদায়ক সংবেদনগুলির জন্য মলদ্বারে একটি স্পন্দিত প্রভাব তৈরি করে।  মলদ্বারের কম্পক দণ্ড অন্যান্য ধরনের কম্পক দণ্ডের থেকে আলাদা যে এগুলো মলদ্বারে সম্ভাব্য ক্ষতি রোধ করার জন্য একটি প্রসারিত ভিত্তি থাকে। একটি পায়ু কম্পক দণ্ডের গড় আকার যোনি অনুপ্রবেশের কম্পক দণ্ডের চেয়ে ছোট এবং লম্বায় ৪-৬ ইঞ্চির মধ্যে পরিবর্তিত হতে পারে এবং প্রায় ১ ইঞ্চি প্রশস্ত হয়। বাহ্যিক এবং অভ্যন্তরীণ উদ্দীপনার জন্য নকশা করা অন্যান্য কম্পক দণ্ডগুলির পাশাপাশি, পায়ু কম্পক দণ্ডগুলি সাধারণত ব্যাটারি চালিত হয়: ব্যাটারিগুলি ইউনিটের ভিতরে থাকতে পারে বা একটি পাওয়ার প্যাকের সাথে তারের দ্বারা সংযুক্ত থাকতে পারে।  পায়ু কৃত্রিম শিশ্নের বিপরীতে, যেমন বাট প্লাগ, অ্যানাল প্রোব এবং অ্যানাল বিডস, স্পন্দিত অ্যানাল খেলনাগুলি বিভিন্ন উদ্দীপক প্রভাব তৈরি করতে পারে: ঘূর্ণায়মান, কম্পন বা স্পন্দনশীল, এবং বিভিন্ন সংবেদনগুলির সাথে ভাইব্রেটরকে নিয়ন্ত্রণ ও সামঞ্জস্য করতে বিভিন্ন গতি বা কম্পনের মাত্রা থাকতে পারে।   আরো দেখুন    ক্লিটোরাল পাম্প  ক্লিটোরাল কম্পক দণ্ড  দ্বৈত অনুপ্রবেশ কৃত্রিম শিশ্ন  জি স্পট কম্পক দণ্ড  লাভ এগ  খরগোশ ভাইব্রেটর  স্ট্র্যাপ-অন ডিল্ডো বিষয়শ্রেণী:কম্পক দণ্ড বিষয়শ্রেণী:পায়ু যৌন খেলনা বিষয়শ্রেণী:অপর্যালোচিত অনুবাদসহ পাতা বিষয়শ্রেণী:অঙ্গমর্দন ডিভাইস
বার্থোলুমিউ পর্তুগিজ (১৬২৩–১৬৭০) ছিলেন একজন পর্তুগিজ বুম্বেটে জলদস্যু যিনি ১৬৬০-এর দশকের শেষ দিকে স্প্যানীয় জাহাজ আক্রমণ করতেন; এছাড়াও তিনি জলদস্যুদের জন্য নিয়ম-কানুন সম্পর্কিত জলদস্যু কোড-এর প্রথমদিককার একজন সৃষ্টিকর্তা। পরবর্তীতে অষ্টাদশ শতাব্দিতে বিখ্যাত জলদস্যু যেমন, জন ফিলিপস, এডওয়ার্ড লু ও বার্থোলুমিউ রবার্টসসহ অনেকেই এই কোড অফ কন্ডাক্ট অনুসরণ করেছেন।  ১৬৬০-এর দশকে আরো অনেক জলদস্যুদের মত তিনিও ক্যারিবীয় অঞ্চলে আগমন করেন ও তিনি ১৬৬৬ থেকে ১৬৬৯ পর্যন্ত সক্রিয় ছিলেন। পরবর্তীতে কিউবা উপকূলে  তিনি তার জাহাজের চারটি বন্দুক ও ত্রিশজন ক্রুকে সাথে নিয়ে একটি বড় স্প্যানীয় জাহাজ আটক করেন; এখানে দুটি বন্দুকযুদ্ধে তার অর্ধেকেরও বেশি ক্রু মৃত্যুবরণ করে বা আহত হয়। ১২০,০০০ পাউন্ডের কোকো মটরশুটির কার্গো নিয়ে পর্তুগিজ জ্যামাইকার উদ্দেশ্যে যাত্রা করেন; যাইহোক শক্তিশালী বাতাস প্রবাহের জন্য তারা পোর্ট রয়ালে ফিরে আসতে ব্যর্থ হন।  তাদের জাহাজ কেপ সান অ্যান্তোনিওতে পৌঁছার পর তিনটি স্প্যানীয় যুদ্ধজাহাজ তাদের মালামাল আটক করে। একটি ধ্বংসাত্বক ঝড়ের পর পর্তুগিজ ক্যামপেসির উদ্দেশ্যে যাত্রা করতে বাধ্য হন যেখানে তার পরিচয় নিশ্চিত হয় ও তিনি কর্তৃপক্ষের হাতে গ্রেফতার হন। তাকে একটি স্প্যানীয় জাহজে বন্দি হিসেবে নিয়ে যাওয়ার সময় তিনি চুরি করা একটি চাকু দিয়ে দায়িত্বরত প্রহরীকে আঘাত করে ও পালানোর চেষ্টা করেন। অনুমান করা হয় তিনি সাঁতার জানতেন না বলে ওয়াইনের জার পানিতে ভাসিয়ে তীরে পৌঁছার চেষ্টা করেন।  জঙ্গলের মধ্য দিয়ে ১২০ মাইল  ভ্রমণের পর, পতুর্গিজ পূর্ব যাকাতানের এল গল্ফো ত্রিস্তেতে পৌঁছেন ও তাকে পোর্ট রয়ালে নিয়ে যাওয়ার জন্য একটি জাহাজ খুঁজে পান। ক্যামপ্যাসিতে ২০ জন লোক নিয়ে পৌঁছার পর, তিনি যে স্প্যানীয় জাহাজে বন্দি ছিলেন সে জাহাজ আটক করেন ও সমপরিমাণ মালামাল নিয়ে জাহাজ সমুদ্রে ভাসান। জাহাজটি শীঘ্রই কিউবার দক্ষিণ উপকূলের ইজলে অফ পাইন্সে পৌঁছে এবং পথিমধ্যে ভ্রমণের সময় তিনি তার সমস্ত মালামাল হারান। তার বাকী ক্রুদের নিয়ে অন্য একটি যাত্রার উদ্দেশ্যে বের হওয়ার পূর্বে পুনরায় পোর্ট রয়ালে ফিরে আসেন। যাইহোক, এরপর থেকে পতুর্গিজ সম্পর্কে কোন নথি-পত্র খুঁজে পাওয়া যায়নি। আলেক্সেন্ডার জক্যুয়েমেলিন তার বাক্যানারস অফ আমেরিকা বইয়ে উল্লেখ করেন, “পতুর্গিজ তার জীবদ্দশায় অনেক স্প্যানীয় জাহাজ আক্রমণ করেছেন কিন্তু তা থেকে তিনি খুব কমই লাভ করতে পেরেছেন; এজন্য আমি তাকে শোচনীয়ভাবে মৃত্যুবরণ করতে দেখেছি।”  তথ্যসূত্র  বহিঃসংযোগ Pirates Info: Pirate Strongholds & Hideouts   বিষয়শ্রেণী:পর্তুগিজ জলদস্যু বিষয়শ্রেণী:১৬৬৯-এ মৃত্যু বিষয়শ্রেণী:১৭শ শতাব্দীতে জন্ম বিষয়শ্রেণী:সামুদ্রিক লোকাচারবিদ্যা
সভেতলানা কোন্সতান্তিনোভনা কোলিসনিচেঙ্কো (; জন্ম: ২০ সেপ্টেম্বর ১৯৯৩) হলেন সমলয় সাঁতারের একজন রুশ প্রতিযোগী। তিনি তিনবারের অলিম্পিক চ্যাম্পিয়ন।  তিনি ওয়ার্ল্ড অ্যাকুয়াটিক প্রতিযোগিতায় ১৬টি স্বর্ণপদক জয়লাভ করেছেন। তিনি এলইএন ইউরোপীয় অ্যাকুয়াটিক চ্যাম্পিয়নশিপে ১১টি স্বর্ণপদক, ২০১৩ গ্রীষ্মকালীন ইউনিভার্সিয়াড প্রতিযোগিতায় ২টি স্বর্ণ জয়লাভ করেছেন।  ২০১৮ সালে, কোলিসনিচেঙ্কো এবং ভারভারা সুব্বোটিনা ২০১৮ ইউরোপিয়ান অ্যাকোয়াটিক্স চ্যাম্পিয়নশিপে ডুয়েট টেকনিক্যাল রুটিন এবং ডুয়েট ফ্রি রুটিন উভয়তেই স্বর্ণপদক জয়লাভ করেছেন।  তথ্যসূত্র  বহিঃসংযোগ      বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:অলিম্পিক স্বর্ণপদক বিজয়ী রুশ বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:রুশ সমলয় সাঁতারু বিষয়শ্রেণী:২০১৬ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০২০ গ্রীষ্মকালীন অলিম্পিকের সমলয় সাঁতারু বিষয়শ্রেণী:২০১৩ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:সমলয় সাঁতারে অলিম্পিক পদক বিজয়ী বিষয়শ্রেণী:সমলয় সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২০১৯ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৭ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৫ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১৩ বিশ্ব সাঁতার প্রতিযোগিতার সমলয় সাঁতারু বিষয়শ্রেণী:২০১১ বিশ্ব সাঁতার প্রতিযোগিতার সমলয় সাঁতারু
আল-দুরার ফী আখতাসার আল-মাগাজি ওয়াল-সির () ইবনে আব্দুল বার লিখিত মুহাম্মাদের জীবনীর উপর একটি বই। এটি নবী মুহাম্মদের জন্ম থেকে তার মৃত্যু পর্যন্ত জীবনীর সকল তথ্যের উপর আলোকপাত করে। তার জীবনের ঘটনা, সংবাদ, যুদ্ধ এবং অন্যান্য বিষয় নিয়েও লেখা হয়েছে। বইটি আটটি অধ্যায়ে বিন্যস্ত করা হয়েছে, প্রতিটি অধ্যায়ে এটি সম্পর্কিত ঐতিহাসিক উপাদান রয়েছে। কয়েকটি অধ্যায়কে উপ-শিরোনামে বিভক্ত করা হয়েছে। বইটির উপাদান এবং ঘটনাক্রম সংগঠিত করার ক্ষেত্রে, লেখক ইবনে ইসহাকের বইয়ের উপর নির্ভর করেছেন।   ভূমিকাংশ  ইবনে আবদ আল বার বইয়ের শুরুতে বলেছেন:প্রশংসা বিশ্বজগতের পালনকর্তার জন্য! আল্লাহই আমাদের জন্য যথেষ্ট, এবং তিনি সর্বোত্তম বিষয়ের নিয়ন্ত্রক। আমি নবীর জীবনী সংক্ষিপ্ত করে রচনা করেছি। আল্লাহ তার উপর বরকত বর্ষণ করুন এবং তাকে শান্তি দান করুন। তার ভবিষ্যদ্বাণীর শুরু, তার আদেশের উল্লেখ এবং সেখানে তার মিশন এবং জীবনী সম্পর্কে আলোচনা করা হয়েছে। আমি বইটিতে তার জন্ম ও লালন-পালনে কথা উল্লেখ করেছি। সাহাবায়ে কেরামের কিছু তথ্য বইয়ের শুরুতে উল্লেখ করেছি। আমি এই বইটি তার উৎপত্তি ও সময় সম্পর্কে সমস্ত তথ্যের জন্য ব্যবহার করেছি। আমি মুসা বিন উকবা, ইবনে ইসহাক, ইবনে হিশাম এবং অন্যান্যদের বর্ণনা থেকে বর্ণনা গ্রহণ করেছি। আমি এতে এমন সংবাদ উল্লেখ করেছি যা তাদের উভয়ের বর্ণনাতে পাওয়া যায়। ইবনে ইসহাক যেভাবে বর্ণনা করেন, আমি তার উদ্দেশ্য এবং আনুমানিকতা, সংক্ষিপ্ততার উপর নির্ভর করেছি। বইটি পরিপূর্ণ মিশ্রিত না করে নিজের দৃষ্টিতে সীমাবদ্ধ রেখেছি।   বইয়ের বিষয়বস্তু  লেখক আবওয়া অভিযান থেকে শুরু করে ধীরে ধীরে ঘটনাগুলি উল্লেখ করেছেন। হামযার প্রেরণ, উবাইদাহের প্রেরণের কথাও উল্লেখ করেছেন। রমজান মাসে রোজা রাখা, বওয়াতের যুদ্ধ, উশাইরা অভিযান যুদ্ধ এবং বদরের যুদ্ধের বিস্তারিত বর্ণনা করা হয়েছে। এসবের সাথে প্রথম অংশে বিদায় হজ্জ পর্যন্ত বর্ণনা করা হয়েছে। বইয়ের শেষের দিকে রাসূলের মৃত্যুর বর্ণনার মাধ্যমে বইটি সমাপ্ত করা হয়েছে।   আরো দেখুন    আয-যুহুরুল বাসিমু ফি সিয়ারি আবিল কাসিমী  আশরাফুল ওয়াসিলা ইলা ফাহিম শামাইলি  শরহে মাওয়াহিবে লাদুন্নিয়াহ   তথ্যসূত্র    বহিঃসংযোগ    আর্কাইভ.কম ওয়েবসাইটে আল-দুরার ফী আখতাসার   বিষয়শ্রেণী:আরবি ভাষায় মুহাম্মাদের জীবনীগ্রন্থ বিষয়শ্রেণী:সুন্নি সাহিত্য বিষয়শ্রেণী:আরবি ভাষার বই বিষয়শ্রেণী:মুহাম্মাদের উপর প্রার্থনার বই
আরমঁ লোরিয়ঁতে (, ; জন্ম: ৪ ডিসেম্বর ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব লরিয়াঁ এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।  ২০০৪–০৫ মৌসুমে, ফরাসি ফুটবল ক্লাব রোয়াসি-অঁ-ফ্রান্সের যুব পর্যায়ের হয়ে খেলার মাধ্যমে লোরিয়ঁতে ফুটবল জগতে প্রবেশ করেছেন এবং পরবর্তীকালে সার্সেলেস, রেড স্টার এবং রেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৫–১৬ মৌসুমে, ফরাসি ক্লাব রেনে ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৫ মৌসুম অতিবাহিত করেছেন; রেনে ২-এর হয়ে তিনি ২১ ম্যাচে ৭টি গোল করেছেন। মাঝে ১ মৌসুমের জন্য তিনি রেনের মূল দলের হয়ে খেলেছেন। অতঃপর ২০১৮–১৯ মৌসুমে তিনি ধারে অর্লেয়েঁ যোগদান করেছেন। অরলেয়েঁ মাত্র ১ মৌসুম অতিবাহিত করার পর তিনি ধারে লরিয়াঁর সাথে চুক্তি স্বাক্ষর করেছেন, যেখানে তিনি ১৯ ম্যাচে ২টি গোল করেছেন। পরবর্তীকালে, তিনি লরিয়াঁ ২-এর হয়ে খেলেছেন। ২০২০–২১ মৌসুমে, তিনি প্রায় ৩ মিলিয়ন ইউরোর বিনিময়ে রেনে হতে লরিয়াঁ যোগদান করেছেন।  ২০২১ সালে, লোরিয়ঁতে ফ্রান্স অনূর্ধ্ব-২১ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। দলগতভাবে, লোরিয়ঁতে এপর্যন্ত ২টি শিরোপা জয়লাভ করেছেন, যার মধ্যে ১টি রেনের হয়ে এবং ১টি লরিয়াঁর হয়ে জয়লাভ করেছেন।   প্রারম্ভিক জীবন  আরমঁ লোরিয়ঁতে ১৯৯৮ সালের ৪ঠা ডিসেম্বর তারিখে ফ্রান্সের গনেসে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি গুয়াদেলুপীয় বংশোদ্ভূত।   আন্তর্জাতিক ফুটবল  লোরিয়ঁতে ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০২১ সালের ২৫শে মার্চ তারিখে তিনি ডেনমার্ক অনূর্ধ্ব-২১ দলের বিরুদ্ধে ম্যাচে ফ্রান্স অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।   তথ্যসূত্র    বহিঃসংযোগ             বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:স্তাদ রেনে ফুটবল ক্লাবের খেলোয়াড় বিষয়শ্রেণী:ইউনিয়ন স্পোর্তিভ অর্লেয়েঁর খেলোয়াড় বিষয়শ্রেণী:ফেরনঁ সাস্ত্রে জাতীয় প্রযুক্তি কেন্দ্রের খেলোয়াড় বিষয়শ্রেণী:রেড স্টার ফুটবল ক্লাবের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ফুটবল ফরোয়ার্ড বিষয়শ্রেণী:লিগ ২-এর খেলোয়াড় বিষয়শ্রেণী:ভাল-দোয়াজের ক্রীড়াবিদ বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপ ২-এর খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:ফুটবল ক্লাব লরিয়াঁর খেলোয়াড় বিষয়শ্রেণী:উনিওনে স্পোর্তিভা সাসসুওলো কালচোর খেলোয়াড় বিষয়শ্রেণী:ইতালিতে ফরাসি প্রবাসী ক্রীড়াবিদ বিষয়শ্রেণী:পুরুষ ফুটবল ফরোয়ার্ড বিষয়শ্রেণী:সেরিয়ে আ-এর খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ইতালিতে প্রবাসী ফুটবলার বিষয়শ্রেণী:ফরাসি পুরুষ ফুটবলার
নাজিমগড় রিসোর্ট বাংলাদেশের সিলেট শহর থেকে সামান্য দূরে খাদিমনগরে এক নির্জন দ্বীপে গড়ে তুলেছে  এই রিসোর্ট। তাদেরই ব্যবস্থাপনায় মেঘালয় সীমান্তে লালাখালে তৈরি হয়েছে পিকনিক স্পট।   অবস্থান  সিলেট শহর থেকে মাত্র ১৫ মিনিটের রাস্তা। সিলেট-জাফলং মহাসড়কের পাশেই প্রায় ৬ একর জায়গার উপর গড়ে উঠেছে এই রিসোর্টটি। যেখানে রয়েছে প্রায় ২ শতাধিক লোকের খাওয়া দাওয়া সহ রাত্রিযাপনের সুবিধা।   নাজিমগড় পিকনিক স্পট  মেঘালয় সীমান্তে লালাখালে তৈরি হয়েছে এই পিকনিক স্পট। ব্রিটিশ আমলে প্রতিষ্ঠিত লালাখাল চা-বাগান ভারত বাংলাদেশের সীমামত্ম ঘেঁষা এলাকায় অবস্থিত। এখানে রয়েছে ছোট বড় অনেক উচু নিচু টিলা আর চা-বাগান। চা-বাগানের পাশ দিয়ে বয়ে গেছে সারী নদী।   বিবরণ  পাহাড়ের ঢেউ দেখার দারুণ জায়গা এটি। ১৫টি কটেজ আছে এখানে। রয়েছে রেস্টুরেন্টের হরেক পদের খাবার। রিসোর্টে আছে বিশাল এক বাগান, সুইমিং পুল, পিকনিক ও ক্যাম্পিং স্পট। নদীতে ঘুরে বেড়ানোর জন্য নিজস্ব স্প্রিডবোট। স্প্রিডবোটে চড়ে সারি নদী হয়ে লালাখাল ভ্রমণ। সূর্যোদয়, সূর্যাস্ত ও মেঘালয় পাহাড় দেখার জন্য পাহাড়ের উপরে ওয়াচ টাওয়ার। পাশেই খাসিয়া পল্লী, পানের বরজ। প্রতিটি স্থাপনাই গাছপালা-জঙ্গলে ছাওয়া টিলার ধারে। বাংলোর বারান্দায় বসে হাত বাড়ালেই যেন পাওয়া যায় গাছগাছালির ছোঁয়া।   অ্যাওয়ার্ড ও অন্যান্য  ট্রিপঅ্যাডভাইজারের সার্টিফিকেট অব এক্সেলেন্স অ্যাওয়ার্ড লাভ করেছে ২০১২ ও ২০১৩ সালে। পর্যটকদের প্রশংসাসূচক মতামতের ভিত্তিতে ট্রিপঅ্যাডভাইজারের এই সম্মাননা প্রদান করা হয় নাজিমগড় রিসোর্টকে।   আরও দেখুন   লালাখাল  জাফলং  পাংতুমাই  বাংলাদেশের দর্শনীয় স্থানসমূহ   তথ্যসূত্র    বহিঃসংযোগ   অফিসিয়াল ওয়েবসাইট   বিষয়শ্রেণী:সিলেট জেলার দর্শনীয় স্থান বিষয়শ্রেণী:বাংলাদেশের রিসোর্ট
ফিলিপ এ. পিজো (জন্ম ১৯৫০), যিনি দ্য মল রেপিস্ট নামে পরিচিত, একজন মার্কিন ধারাবাহিক ধর্ষক যিনি ১৯৮৩ থেকে ১৯৮৪ সালের মধ্যে গ্রেটার বোস্টন এলাকায় নারী ও মেয়েদের বিরুদ্ধে অসংখ্য আক্রমণ করেছিলেন। ১৯৮৪ সালের নভেম্বরে, পিজো সাতজনকে অপহরণ এবং ধর্ষণের জন্য দোষী সাব্যস্ত হন এবং প্যারোলের সুযোগ সহ ১১টি যাবজ্জীবন কারাদণ্ড পান। পরে তিনি ২০ জন নারীকে ধর্ষণের কথা স্বীকার করেন। পিজোর অপরাধগুলি একটি নৈতিক আতঙ্কের সৃষ্টি করেছিল, যার কারণে যে কোনও সম্ভাব্য ভুক্তভোগীকে সঙ্গ ছাড়া মল বা শপিং সেন্টারে যাওয়া থেকে বিরত থাকার পরামর্শ দেওয়া হয়েছিল।   তথ্যসূত্র    বহিঃসংযোগ    কমনওয়েলথ v . পিজো  বিষয়শ্রেণী:১৯৫০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ধর্ষক বিষয়শ্রেণী:মার্কিন পুরুষ অপরাধী বিষয়শ্রেণী:ম্যাসাচুসেটসের অপরাধী বিষয়শ্রেণী:ধর্ষণের দায়ে দোষী সাব্যস্ত মার্কিন ব্যক্তি বিষয়শ্রেণী:ধর্ষণের চেষ্টার দায়ে দোষী সাব্যস্ত মার্কিন ব্যক্তি বিষয়শ্রেণী:মার্কিন অপহরণকারী বিষয়শ্রেণী:অপহরণের জন্য দোষী সাব্যস্ত মার্কিন ব্যক্তি বিষয়শ্রেণী:২০শ শতাব্দীর মার্কিন অপরাধী
নওগাঁ স্পোর্টস ক্লাব মাঠ (নুরুল আমিন স্টেডিয়াম; অসমীয়া: নুৰুল আমিন ক্ৰীড়াক্ষেত্ৰ নামে পরিচিত) হল আসামের নগাঁওয়ে অবস্থিত একটি বহুমুখী স্টেডিয়াম। মাঠটি প্রধানত ফুটবল এবং ক্রিকেট ম্যাচ আয়োজনের জন্য ব্যবহৃত হয়ে থাকে। এটি প্রতি বছর আগস্ট এবং সেপ্টেম্বরে মর্যাদাপূর্ণ স্বাধীনতা দিবস কাপ ফুটবল টুর্নামেন্টের আয়োজন করে, যেখানে জাতীয় খ্যাতির বেশিরভাগ দল অংশ নেয়।  ১৯৬৪ সাল থেকে ১৯৮৯ সাল পর্যন্ত আসাম ক্রিকেট দল বিহার ক্রিকেট দলের বিপক্ষে খেলার পর থেকে এই স্টেডিয়ামে রঞ্জি ট্রফির ৮টি ম্যাচ অনুষ্ঠিত হয়েছিল, কিন্তু তখন থেকে স্টেডিয়ামটি প্রথম-শ্রেণীর নয় এমন ম্যাচ আয়োজন করেছেন।First-class matchesScorecardOther matches আসামের প্রখ্যাত ক্রীড়া প্রশাসক নুরুল আমিনের নামে স্টেডিয়ামটির নামকরণ করা হয়েছে।  তথ্যসূত্র   বহিঃসংযোগ   ক্রিকেটআর্কাইভ  ইএসপিএনক্রিকইনফো  বিষয়শ্রেণী:আসামের ফুটবল মাঠ বিষয়শ্রেণী:আসামের ক্রিকেট মাঠ বিষয়শ্রেণী:১৯৫৮-এ আসামে প্রতিষ্ঠিত বিষয়শ্রেণী:আসামের ক্রীড়া মাঠ বিষয়শ্রেণী:২০শ শতাব্দীতে ভারতের স্থাপত্য বিষয়শ্রেণী:১৯৫৮-এ সম্পন্ন ক্রীড়া মাঠ
প্রেমবাগ ইউনিয়ন বাংলাদেশের দক্ষিণ-পশ্চিমাঞ্চলীয় বৃহত্তর খুলনা বিভাগের জেলা যশোরের অন্তর্গত অভয়নগর উপজেলার একটি ইউনিয়ন।  ইতিহাস ধারণা করা হয়ে যে, সনাতন ধর্মের রুপ ও সনাতন প্রেমবাগে জন্মগ্রহণ করেছিলেন এবং এখানে আরাধনা করতেন। তাদের উপর ভিত্তি করেই জায়গাটির নামকরণ করা হয়েছিল প্রেমবাগ। এখানে অবস্থিত রুপ সনাতন ধাম প্রায় ১ কি:মি দুরত্বে যশোর খুলনা মহাসড়কের কোল ঘেষে প্রেমবাগ গেটে অবস্থিত ১নং প্রেমবাগ ইউনিয়ন পরিষদের  কার্যালয়।  গ্রাম প্রেমবাগ ইউনিয়নে মোট ১৩টি গ্রাম রয়েছে।   জিয়াডাঙ্গা  মাগুরা  ধলিরগাতী  পুড়াটাল  বনগ্রাম  গ্রেমবাগ  পালপাড়া  পাকেরগাতী  বাহির ঘাট  চাঁপা তলা  চেঙ্গুটিয়া  আরাজী বাহিরঘাট  বালিয়া ডাঙ্গা  তথ্যসূত্র  বিষয়শ্রেণী:অভয়নগর উপজেলার ইউনিয়ন বিষয়শ্রেণী:যশোর জেলার ইউনিয়ন বিষয়শ্রেণী:খুলনা বিভাগের ইউনিয়ন
ইসলাম ধর্মাবলম্বীরা নিউজিল্যান্ডের কুক দ্বীপপুঞ্জে সংখ্যালঘু ধর্মীয় সম্প্রদায়। অঞ্চলটিতে ঠিক কতজন মুসলমান বাস করেন তা জানা কষ্টকর, কেননা দেশটির আদমশুমারিতে আলাদা করে ইসলাম ধর্মাবলম্বী জনগোষ্ঠীর সংখ্যা প্রকাশ করা হয় না। এটা ধারণা করা হয় যে, প্রায় ১৫,০০০ মানুষ অধ্যুষিত কুক দ্বীপপুঞ্জের ০.০৬% মানুষ মুসলিম। অঞ্চলটিতে কোন মসজিদ না থাকার দরুন অঞ্চলটিতে ইসলামের আগমনকাল সম্পর্কে জানা যায় না। তাতিয়ানা কাউটাই সেইসব কুক দ্বীপপুঞ্জবাসীদের মধ্যে অন্যতম, যারা অঞ্চলটির প্রথম দিককার মুসলমান।  বর্তমানে,অঞ্চলটি ইসলাম ধর্মাবলম্বীরা অল্পসংখ্যক হলেও এই জনগোষ্ঠীর সংখ্যা দ্রুতগতিতে বাড়ছে।  তথ্যসূত্র  বিষয়শ্রেণী:নিউজিল্যান্ড বিষয়শ্রেণী:দেশ অনুযায়ী ইসলাম বিষয়শ্রেণী:নির্ভরশীল অঞ্চলগুলোতে ইসলাম বিষয়শ্রেণী:ওশেনিয়ায় ইসলাম বিষয়শ্রেণী:নিউজিল্যান্ডে ইসলাম
ডগলাস ডোয়াইন ম্যাকলয়েড (জন্ম ১৫ ডিসেম্বর ১৯৬০) হলেন যুক্তরাষ্ট্রের মিসিসিপি অঙ্গরাজ্যের একজন রাজনীতিবিদ, যিনি রিপাবলিকান পার্টির রাজনীতির সাথে যুক্ত। ২০১২ সাল থেকে তিনি মিসিসিপি বিধানসভার নিম্নকক্ষে ১০৭ নাম্বার জেলার বিধায়ক হিসেবে দায়িত্ব পালন করছেন।  রাজনৈতিক জীবন ডগ ম্যাকলয়েড ২০১১ সালে মিসিসিপি রাজ্যের বিধানসভার নিম্নকক্ষের নির্বাচনে ডেমোক্র‍্যাটিক পার্টির ডগলাস এল. লিকে পরাজিত করে ১০৭ নাম্বার জেলার বিধায়ক হিসেবে নির্বাচিত হন। ২০১৬ সালে মিসিসিপি রাজ্যের বিধানসভার নিম্নকক্ষের নির্বাচনে ডেমোক্র‍্যাটিক পার্টির অস্টিন হাওয়েলকে পরাজিত করে তিনি পুনরায় ১০৭ নাম্বার জেলার বিধায়ক হিসেবে নির্বাচিত হন।  সমালোচনা ২০১৯ সালের মে মাসে যৌন মিলনের জন্য কাপড় খুলতে দেরি করায় স্ত্রীকে ঘুষি মারার অভিযোগে গ্রেফতার করা হয় তাকে। পরবর্তীতে ১,০০০ ডলারের বিনিময়ে জামিন পান তিনি।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম বিষয়শ্রেণী:মার্কিন রাজনীতিবিদ বিষয়শ্রেণী:২১শ শতাব্দীর মার্কিন রাজনীতিবিদ
কমলাবাঈ কামাট বা কমলাবাঈ গোখলে প্রথম ভারতীয় চলচ্চিত্র অভিনেত্রী ছিলেন।   ব্যক্তিজীবন  কমলাবাঈ কামাটের পিতা আনন্দ ননোস্কর বম্বে শহরে স্যার জামশেদজি জিজিভাই স্কুল অব আর্ট নামক প্রতিষ্ঠানে ইতিহাসের অধ্যাপক ছিলেন। কমলাবাঈয়ের মাতা দুর্গাবাঈ কামাট পরবর্তীকালে তার কন্যার সাথে প্রথম ভারতীয় চলচ্চিত্র অভিনেত্রী হিসেবে গণ্য হন। কমলাবাঈয়ের সঙ্গে পরবর্তীকালে রঘুনাথরাও গোখলের বিবাহ হয়। কমলাবাঈ তিন জন সন্তানের জন্ম দেন।   কর্মজীবন  ১৯১৩ খ্রিষ্টাব্দে পরিচালক দাদাসাহেব ফালকে তার রাজা হরিশচন্দ্র চলচ্চিত্রের জন্য কোন অভিনেত্রীর সন্ধান না পাওয়ায় আন্না সলুঙ্কে নামক একজন পুরুষকে দিয়ে নারী চরিত্রে অভিনয় করান। কিন্তু মোহিণী ভস্মাসুর নামক তার পরবর্তী চলচ্চিত্রে কমলাবাঈকে মুখ্য নারী চরিত্রে অভিনয়ের সুযোগ করে দেন। কমলাবাঈয়ের মাতা দুর্গাবাঈ কামাটও এই চলচ্চিত্রে পার্বতীর চরিত্রে অভিনয় করেন। ১৯৩০-এর দশকে কমলাবাঈ বীর সাভারকরের পরিচালিত উশাপ নামক নাটকে অভিনয় করেন। তিনি দীর্ঘ ছয় দশক ধরে ৩৫টি চলচ্চিত্রে অভিনয় করেন।   অভিনীত চলচ্চিত্র    ১৯৮০ গেহরাঈ  ১৯৭২ এক নজর  ১৯৭১ হলচল  ১৯৬৭ বাল্যকলসখি  ১৯৫৪ নাস্তিক কমলা  ১৯৫২ আলাদিন অউর জাদুই চিরাগ  ১৯৪৯ নবজীবনম কমলা  ১৯৪৬ হকদার  ১৯৪৬ সোনা চাঁদি  ১৯৪৪ স্টান্ট কিং  ১৯৩৯ গরীব কা লাল  ১৯৩৮ চাবুকওয়ালি  ১৯৩৮ স্ট্রীট সিঙ্গার  ১৯৩৬ আখরি গলতি  ১৯৩৬ বে খারাব জান  ১৯৩৬ প্রভু কে প্যায়ারা  ১৯৩৫ ব্যারিস্টার’স ওয়াইফ  ১৯৩৫ বিখরে মোতি  ১৯৩৪ আফগান অবলা  ১৯৩৪ অম্বরীষ  ১৯৩৪ গুণসুন্দরী সুশীলা  ১৯৩৩ অউরত কা দিল  ১৯৩৩ ভোলা শিকার  ১৯৩৩ ভুল ভুলইয়া  ১৯৩৩ চন্দ্রহাস  ১৯৩৩ কৃষ্ণ সুদামা  ১৯৩৩ লাল-এ-ইয়মন লালারুখ  ১৯৩৩ মির্জা সাহিবান  ১৯৩৩ রাজরাণী মীরা  ১৯৩২ ভুতিও মহল  ১৯৩২ চার চক্রম  ১৯৩২ নীতি বিজয়  ১৯৩২ শীল বালা  ১৯৩১ দেবী দেবযানী শর্মিষ্ঠা  ১৯১৩ মোহিণী ভস্মাসুর   তথ্যসূত্র   বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:মারাঠি চলচ্চিত্র অভিনেত্রী বিষয়শ্রেণী:১৯০০-এ জন্ম বিষয়শ্রেণী:১৯৯৮-এ মৃত্যু